**CENTRUL DE SERVICII DE RECUPERARE NEUROMOTORIE DE TIP AMBULATORIU PENTRU PERSOANE ADULTE CU DIZABILITĂȚI**

**ADRESĂ/LOCAŢIE**

Municipiul Târgovişte, str. Maior Brezişeanu Eugen, nr. 25, corp C4, jud. Dâmboviţa.

**PROGRAM DE LUCRU:**

08.00-16.30 **luni-joi** şi 08.00-14.00 **vineri**

**MISIUNE:**

Centrul de servicii de recuperare neuromotorie de tip ambulatoriu pentru persoane adulte cu dizabilități este serviciul social care furnizează, în regim de zi, persoanelor adulte cu dizabilități care au domiciliul/reşedinţa în judeţul Dâmboviţa, intervenții specializate centrate pe recuperarea neuromotorie pentru a răspunde nevoilor individuale identificate prin evaluare, în vederea menținerii/dezvoltării potențialului personal și prevenirii instituționalizării.

**SERVICII**

CSRN-PD furnizează în regim de zi servicii specializate de recuperare neuromotorie, abilitare şi reabilitare, servicii de informare, consiliere și mediere socială, precum și servicii de sprijin și consiliere psihologică.

*Centrul de servicii de recuperare neuromotorie de tip ambulatoriu pentru persoane adulte cu dizabilități* asigură beneficiarilor, funcție de nevoile individuale identificate prin evaluare inițială sau reevaluare, după caz, următoarele tipuri de servicii și activități:

1. *Servicii de recuperare neuromotorie*:
* consultații medicale de specialitate și diagnosticare;
* electroterapie;
* magnetoterapie;
* ultrasunete;
* galvanoterapie;
* balneoterapie;
* hidrokinetoterapie;
* terapie prin masaj;
* kinetoterapie și reeducare motorie.
1. *Servicii de abilitare și reabilitare*:
* masaj sau kinetoterapie sau fizioterapie;
* balneoterapie;
* instruire privind utilizarea tehnologiilor și dispozitivelor asistive: cârje, bastoane, tripod, tetrapod, cadru de mers, scaun rulant etc.

 Fiecărui beneficiar îi pot fi acordate cel puțin 3 activități de abilitare și reabilitare.

1. *Servicii de informare și consiliere socială*:
* informare și consiliere cu privire la drepturile și facilitățile sociale existente, clarificări privind demersurile de obținere a acestora;
* sprijin pentru menținerea relației beneficiarului cu familia, prietenii etc.
* informare și sprijin pentru realizarea demersurilor pentru obținerea de tehnologii și dispozitive asistive și tehnologii de acces;
* informare și sprijin pentru realizarea demersurilor pentru adpatarea locuinței;
* informare despre programele de lucru, facilitățile oferite de cabinetele medicale, serviciile de abilitare și reabilitare, tratamente balneare etc.
* informare și sprijin pentru obținerea unor servicii de transport: rovinietă, card de parcare, bilete de tren/autobuz;
* informare despre activități și servicii alternative sau complementare oferite de furnizori sociali privați, îndeosebi organizații neguvernamentale;
* sprijin pentru obținere tehnologii și dispozitive asistive, precum și tehnologii de acces;
* informare privind rețelele de suport existente (inclusiv on-line) formate din persoane aflate în situații de viață asemănătoare;
* informare și consiliere socială pe orice alte teme adecvate nevoilor persoanei cu dizabilități.
1. *Servicii de sprijin și consiliere psihologică* pentru:
* dezvoltarea comportamentului adecvat situațiilor sociale;
* dezvoltarea atenției și gândirii pozitive, adecvarea emoțiilor și conștientizarea de sine;
* evitarea situațiilor de izolare socială și depresie;
* optimizarea și dezvoltarea personală;
* autocunoașterea;
* orice alte obiective adecvate nevoilor persoanei cu dizabilități.

**GRUP ŢINTĂ:**

Grupul ţintă al CSRN-PD este reprezentat de persoanele adulte cu handicap din judeţul Dâmboviţa care prezintă urmatoarele afecţiuni :

* afecţiuni reumatismale inflamatorii cronice ( poliartrita reumatoida - stadiile I -IV stabilizate biologic, dupa intervenţii ortopedico- chirurgicale; spondilita anchilozantă - forme constituite centrale sau periferice, fara complicatii sistemice )
* afecţiuni reumatismale degenerative cu diverse localizări (cervicartroza, dorsartroza, lombartroza, coxartroza, gonartroza, artrozele mâinilor, artrozele picioarelor ) în stadiile preartrozice sau de artroze constituite – compensate sau decompensate
* afecţiuni reumatismale abarticulare : tendomioze, tendiperiostoze, tenosinovite, bursite, fibrozite etc.;
* sechele postraumatice ale membrelor: musculare (atrofii, hipotrofii, contracturi, retracturi), articulare (redori de diferite grade, atitudini vicioase, instabilitate articulara, deformari articulare), vasculo- trofice ( algoneuro distrofia posttraumatica )
* afecţiuni neurologice periferice: paralizii şi pareze radiculare, plexale, tronculare postraumatice sau de alte cauze, polineuropatii
* afecţiuni ale sistemului nervos central: sindrom hemiplegic sechelar, hemipareze, paraplegii, parapareze, tetraplegii, tetrapareze;
* alte afecțiuni generatoare de nevoi de recuperare, abilitare și reabilitare neuromotorie.

Persoanale adulte cu handicap beneficiază gratuit de serviciile CSRN-PD, dacă îndeplinesc criteriile de eligibilitate privind admiterea.

**CRITERII DE ELIGIBILITATE**

Pentru admiterea în cadrul CSRN-PD solicitantul trebuie să îndeplinească următoarele *criterii de eligibilitate*:

1. să fie persoană cu handicap, calitate atestată prin Certificatul de încadrare în grad de handicap aflat în perioada de valabilitate la data depunerii cererii;
2. să aibă domiciliul sau reşedinţa în judeţul Dâmboviţa;
3. programul individual de reabilitare şi reintegrare socială al persoanei cu handicap să prevadă acţiuni medicale de recuperare şi/sau servicii sociale de recuperare/reabilitare neuromotorie cu acordare în regim de zi;
4. nevoile individuale identificate prin evaluarea complexă realizată de specialiştii SECPAH și care au stat la baza întocmirii PIS să poată fi satisfăcute, integral sau parțial, de serviciile furnizate de CSRN-PD;
5. să aibă stabilită o măsură de protecţie într-un centru furnizor de servicii de recuperare, abilitare și reabilitare neuromotorie în regim de zi, în condiţiile legii;
6. să nu sufere de afecţiuni infecto-contagioase care nu permit intrarea acesteia în colectivitate;
7. să nu sufere de alte afecţiuni cronice sau să urmeze tratamente medicale pentru care procedurile de recuperare neuromotorie reprezintă o contraindicaţie;
8. să aibă posibilitatea de a-şi asigura transportul la şi de la sediul CSRN-PD.

**ACTE NECESARE PENTRU ADMITERE**

1. cererea persoanei cu handicap sau reprezentantului legal–*model*;

Cererea persoanei cu handicap/reprezentantului legal trebuie însoţită de un dosar care să cuprindă *următoarele documente*:

1. copii acte identitate și acte stare civilă;
2. copia actului de identitate al reprezentantului, după caz;
3. copie Certificat de încadrare în grad de handicap aflat în termen de valabilitate;
4. copie Program individual de reabilitare şi integrare socială;
5. copie Plan individual de servicii;
6. Decizia Comisiei de Evaluare a Persoanelor Adulte cu Handicap privind stabilirea unei măsuri de protecţie specială, respectiv admiterea într-un centru furnizor de servicii de recuperare, abilitare și reabilitare neuromotorie în regim de zi;
7. anchetă socială realizată de serviciul public de asistenţă socială al primăriei în a cărei rază teritorială îşi are domiciliul/reşedinţa persoana cu handicap;
8. adeverinţă de la medicul de familie în evidenţa căruia se află persoana cu handicap cu privire la bolile cronice şi/sau infecto-contagioase în evidenţă;
9. fişa de tratamente medicale curente;
10. adeverință de venit sau ultimul talon de pensie, după caz.

**FACILITĂŢI**

Centrul este amenajat şi dotat corespunzător scopului şi funcţiilor sale astfel încât activităţile să se desfăşoare în condiţii optime pentru beneficiari.

Centrul dispune de spaţii special amenajate şi adaptate pentru diversele activităţi şi tipuri de terapii oferite: cabinet de consultaţii medicale şi tratament, sală de kinetoterapie, sală de balneoterapie, sală de fizioterapie –electroterapie, magnetoterapie şi ultrasunete –, sală de masaj, cabinet de consiliere psiho-socială.

**PERSONAL**

Serviciul dispune de următoarele categorii de personal de specialitate: medic specialist balneofizioterapie, medic medicină generală, asistent medical specialist fizioterapie/ balneoterapie, kinetoterapeut , asistent social, psiholog, maseur, infirmier, îngrijitor curățenie, şef centru.

**PERIOADA DE FURNIZARE A SERVICIILOR**

În cadrul CSRN-PD, admiterea se face pentru o perioadă determinată, respectiv 6 luni, cu posibilitatea de prelungire, funcție de evoluția procesului individual de recuperare și reabilitare neuromotorie.

**Model cerere admitere**

**DOAMNA/DOMNULE DIRECTOR GENERAL,**

Subsemnata/ul, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat/ă în \_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_, bl. \_\_\_, sc. \_\_\_, et. \_\_, ap. \_\_\_\_, jud. Dâmboviţa, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, persoană adultă cu handicap, conformCertificat încadrare în grad de handicap nr. \_\_\_\_\_\_\_\_/data \_\_\_\_\_\_\_\_\_\_\_, eliberat de Comisia de Evaluare a Persoanelor Adulte cu Handicap Dâmboviţa, vă rog să-mi aprobaţi prezenta cerere prin care solicit admiterea în Centrul de servicii de recuperare neuromotorie pentru personae adulte cu dizabilități din cadrul Direcţiei Generale de Asistenţă Socială şi Protecţia Copilului Dâmboviţa.

 Data: Semnatura:

**DOAMNEI/DOMNULUI DIRECTOR GENERAL AL**

**DIRECŢIEI GENERALE DE ASISTENŢA SOCIALA ŞI PROTECŢIA COPILULUI DAMBOVIŢA**